钦定古今图书集成/理学汇编/文学典/第105卷 > 张世美
## 钦定古今图书集成/理学汇编/文学典/第105卷 > 张世美

按《松江府志》：“世美字济之，华亭人。以恩选入太学，名
誉翔起。归而涉历山川，流览古先圣贤遗迹，作《述征
赋》。躬耕泖，上淫雨，渰田禾，农人无以卒岁，作《悯农赋》。
以诗古文名家。谒选得幕职，仅十月，不耐折腰。自免
归，惟与诗人王良佐辈结社唱和，为沈恺、周思兼所
称。居恒苦节，不屑以一介干人。闭门著书，吟啸自适。”
所著《家藏集》，手辑成编，诗凡八百首，文凡一百五十
首，刻成而自为之序。